129. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 480 της 26/30 Ιουν. 1979 (ΦΕΚ Α΄ 144) Περί κατανομής θέσεων δικαστικών λειτουργών. Έχοντας υπ’ όψει: 1)Τας διατάξεις του άρθρ. 3 του Νόμ. 891/1979 «περί συστάσεως θέσεων ωρισμένων κατηγοριών δικαστικών λειτουργών και δικαστικών υπαλλήλων και άλλων τινών διατάξεων», και 2)Την υπ’ αριθ. 506/1979 γνωμοδότησιν του Συμβουλίου της Επικρατείας, προτάσει του επί της Δικαιοσύνης Υπουργού, απεφασίσαμεν: Άρθρον μόνον.-Αι υπό των διατάξεων των  περίπτ. δ΄, ε΄ , ς΄ και ζ΄ του άρθρ. 1 του Νόμ.  891/1979 συσταθείσαι θέσεις δικαστικών  Σελ. 294,718 Τευχος 705-Σελ. 24 λειτουργών της διοικητικής δικαιοσύνης, κατανέμονται εις τα διοικητικά δικαστήρια του Κράτους ως εξής: 1)Αι 2 θέσεις προέδρων εφετών διοικητικών δικαστηρίων εις το διοικητικόν εφετείον Αθηνών. 2)Αι 8 θέσεις εφετών διοικητικών δικαστηρίων εις τα διοικητικά εφετεία: α)Αθηνών έξ, β)Πειραιώς μία και γ)Πατρών μία. 3)Αι 5 θέσεις προέδρων πρωτοδικών διοικητικών δικαστηρίων εις τα διοικητικά πρωτοδικεία: α)Αθηνών 2, β)Πειραιώς μία, γ)Θεσσαλονίκης μία και δ)Πατρών μία. 4)Αι 35 θέσεις παρέδρων παρά πρωτοδίκαις διοικητικών δικαστηρίων εις τα διοικητικά πρωτοδικεία: α)Αθηνών 15, β)Πειραιώς έξ, γ)Θεσσαλονίκης 3, δ)Πατρών 2, ε)Ναυπλίου, Ηρακλείου, Καλαμάτας, Σύρου, Ρόδου, Σερρών, Μεσολογγίου, Κομοτηνής και Αλεξανδρουπόλεως ανά μία. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 